CELEX: 32011R0087
Language: bg
Date: 2011-02-02 00:00:00
Title: Регламент (ЕС) № 87/2011 на Комисията от 2 февруари 2011 година за определяне на референтна лаборатория на ЕС за здравето на пчелите, за установяване на допълнителни отговорности и задачи за тази лаборатория и за изменение на приложение VII към Регламент (ЕО) № 882/2004 на Европейския парламент и на Съвета

3.2.2011   
            
            
               BG
            
            
               Официален вестник на Европейския съюз
            
            
               L 29/1
            
         РЕГЛАМЕНТ (ЕС) № 87/2011 НА КОМИСИЯТА
   от 2 февруари 2011 година
   за определяне на референтна лаборатория на ЕС за здравето на пчелите, за установяване на допълнителни отговорности и задачи за тази лаборатория и за изменение на приложение VII към Регламент (ЕО) № 882/2004 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграфи 5 и 6 от него,
   като има предвид, че:
   
               (1)
            
            
               В Регламент (ЕО) № 882/2004 се определят общите задачи, задължения и изисквания за референтните лаборатории на ЕС в областта на фуражите и храните и опазването на здравето на животните. Референтните лаборатории на ЕС за здравето на животните и живите животни са изброени в част II от приложение VII към посочения регламент.
            
         
               (2)
            
            
               След приключване на процедурата по подбор одобрената лаборатория Agence Nationale de Sécurité Sanitaire de l'alimentation, de l'environnement et du travail (Национална агенция за безопасност на храните, околната среда и труда, ANSES) с изследователската ѝ лаборатория за болестите по пчелите, Sophia-Antipolis Laboratory, Франция, следва да бъде определена за референтна лаборатория на ЕС в областта на здравето на пчелите за срок от пет години, считано от 1 април 2011 г.
            
         
               (3)
            
            
               В допълнение към общите функции и задължения, установени в член 32, параграф 2 от Регламент (ЕО) № 882/2004 и с цел да се гарантира по-висока степен на координация, някои специфични отговорности и задачи, свързани с характеристиките на агентите, които могат да повлияят върху здравето на пчелите, следва да бъдат поемани на равнището на Съюза. Поради това тези допълнителни специфични отговорности и задължения на референтната лаборатория на ЕС в областта на здравето на пчелите следва да бъдат установени в настоящия регламент.
            
         
               (4)
            
            
               Част II от приложение VII към Регламент (ЕО) № 882/2004 следва да бъде съответно изменена.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   С настоящото Agence Nationale de Sécurité Sanitaire de l'alimentation, de l'environnement et du travail (Национална агенция за безопасност на храните, околната среда и труда, ANSES) с изследователската ѝ лаборатория за болестите по пчелите, Sophia-Antipolis Laboratory, Франция, се определя за референтна лаборатория на ЕС в областта на здравето на пчелите за периода от 1 април 2011 г. до 31 март 2016 г.
   Някои отговорности и задачи на посочената лаборатория са установени в приложението към настоящия регламент.
   Член 2
   В част II от приложение VII към Регламент (ЕО) № 882/2004 се добавя следната точка 18:
   
      
                  „18.
               
               
                  Референтна лаборатория на ЕС за здравето на пчелите
                  
                              Agence Nationale de Sécurité Sanitaire de l'alimentation, de l'environnement et du travail
                           
                        
                              Sophia-Antipolis Laboratory
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              France.“
                           
                        
            
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 февруари 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 165, 30.4.2004 г., стр. 1.
   
      ПРИЛОЖЕНИЕ
      
         Някои отговорности и задачи на референтната лаборатория на ЕС за здравето на пчелите
      
      В допълнение към основните функции и задължения на референтните лаборатории на ЕС в областта на здравето на животните съгласно член 32, параграф 2 от Регламент (ЕО) № 882/2004, референтната лаборатория на ЕС за здравето на пчелите поема следните отговорности и задачи:
      
                  1.
               
               
                  Да координира, като се консултира с Комисията, използваните в държавите-членки методи за диагностика на съответните болести по пчелите, както е необходимо, по-конкретно чрез:
                  
                              а)
                           
                           
                              определяне на типа, съхранение и където е подходящо, доставяне на щамове от патогенните агенти за улеснение на диагностичната служба в Съюза;
                           
                        
                              б)
                           
                           
                              определяне на типа и антигенно и генно охарактеризиране на патогенни агенти, когато това е целесъобразно и необходимо, например за епидемиологично проследяване или проверка на диагноза;
                           
                        
                              в)
                           
                           
                              доставяне на стандартни серуми и други референтни реагенти за националните референтни лаборатории с цел стандартизиране на теста и на реагентите, използвани във всяка държава-членка, където се изискват серологични тестове;
                           
                        
                              г)
                           
                           
                              организиране на периодични сравнителни тестове на диагностичните процедури на равнището на Съюза с националните референтни лаборатории с цел предоставяне на информация за използваните методи за диагностика и резултатите от тестовете, извършени в Съюза;
                           
                        
                              д)
                           
                           
                              съхранение на експертни познания относно кошерния акар (Tropilaelaps) и малкия кошерен бръмбар (Aethina tumida), както и други важни патогенни агенти, за да се позволи бърза диференциална диагностика;
                           
                        
                              е)
                           
                           
                              идентифициране на болестотворните патогенни агенти, при необходимост в тясно сътрудничество с регионалните референтни лаборатории, определени от Световната организация за здравеопазване на животните (OIE);
                           
                        
                              ж)
                           
                           
                              изграждане и поддържане на актуализирана колекция от патогенни агенти и техните щамове, както и на актуализирана колекция от специфични серуми и други реагенти против патогени на болести по пчелите, когато такива са налични;
                           
                        
                              з)
                           
                           
                              поемане на отговорност за изготвяне на списък на използваните понастоящем техники в различните лаборатории;
                           
                        
                              и)
                           
                           
                              предлагане на стандартизирани тестове и на процедури за тестване или на референтни реагенти за извършване на вътрешен контрол на качеството;
                           
                        
                              й)
                           
                           
                              консултиране на Комисията по научни въпроси, свързани със здравето на пчелите.
                           
                        
            
                  2.
               
               
                  Референтната лаборатория на ЕС:
                  
                              а)
                           
                           
                              оказва активно съдействие при диагностицирането на огнища на съответната болест в държавите-членки, като получава изолати от патогени за потвърдителна диагноза, охарактеризиране и епизоотични проучвания и незабавно информира Комисията, държавите-членки и съответните национални референтни лаборатории за резултатите от всяко едно проведено разследване;
                           
                        
                              б)
                           
                           
                              улеснява обучението или повторното обучение на експерти по лабораторна диагноза с оглед хармонизиране на техниките за диагностика на територията на Съюза;
                           
                        
                              в)
                           
                           
                              организира семинари, предназначени за националните референтни лаборатории, както е договорено в работната програма, в това число обучение на експерти от държавите-членки, а когато това е целесъобразно — и от трети държави, във връзка с новите аналитични методи;
                           
                        
                              г)
                           
                           
                              предоставя техническа помощ на Комисията и по нейно искане участва в международни форуми относно по-специално стандартизирането на аналитичните методи и тяхното прилагане;
                           
                        
                              д)
                           
                           
                              разработва дейности за наблюдение и при възможност координира дейностите, насочени към подобряване на здравния статус на пчелите в Съюза, посредством по-конкретно:
                              
                                          i)
                                       
                                       
                                          провеждане на изпитвания за валидиране на тестове или оказване на съдействие за това на съответните национални референтни лаборатории;
                                       
                                    
                                          ii)
                                       
                                       
                                          оказване на научна и техническа подкрепа на Комисията и събиране на информация и доклади, свързани с работата на референтната лаборатория на ЕС;
                                       
                                    
                                          iii)
                                       
                                       
                                          разработване и координиране на проучване относно синдрома на разпадане на пчелните семейства в Съюза с цел определяне на референтна база за „нормалната“ сезонна смъртност при пчелите;
                                       
                                    
                        
                              е)
                           
                           
                              си сътрудничи със съответните компетентни лаборатории в трети държави, в които тези болести са често срещани, по отношение на методите за диагностика на болестите по пчелите;
                           
                        
                              ж)
                           
                           
                              си сътрудничи със съответните регионални лаборатории, определени от OIE, по отношение на рядко срещаните болести (кошерен акар (Tropilaelaps) и малък кошерен бръмбар (Aethina tumida), както и на други рядко срещани в Съюза болести);
                           
                        
                              з)
                           
                           
                              сверява и препраща на Комисията и на съответните национални референтни лаборатории информация относно рядко срещани и ендемични болести или вредители, които биха могли да се появят и да засегнат Съюза, в това число синдрома на разпадане на пчелните семейства.
                           
                        
            
                  3.
               
               
                  Също така референтната лаборатория на ЕС:
                  
                              а)
                           
                           
                              след допитване до Комисията извършва експерименти и опити на място, насочени към подобряване на контрола на специфични болести по пчелите;
                           
                        
                              б)
                           
                           
                              прави преглед по време на ежегодната среща на националните референтни лаборатории на съответните изисквания относно тестването, определени в Здравния кодекс за сухоземните животни и в Ръководството за диагностични тестове и ваксини за сухоземни животни на OIE;
                           
                        
                              в)
                           
                           
                              подпомага Комисията при преразглеждане на препоръките на OIE в Здравния кодекс за сухоземните животни и в Ръководството за диагностични тестове и ваксини за сухоземни животни.